**Спа почивка в Памуккале в хотел Adempira Termal & Spa 5\***

***Погрижете се за духа и тялото си като се насладите на незабравима почивка в Памуккале .***

**1 ден Велико Търново - Габрово - Казанлък - Стара Загора - Памуккале**
Отпътуване в 21:00ч. от Велико Търново, Габрово 21:45ч., Казанлък 22:45ч. и Стара Загора 23:30ч. Нощен преход.

**2 ден Памуккале**
Пристигане в Памуккале около обяд. Настаняване в хотел [**Adempira Termal & Spa 5\***](https://www.adempirahotel.com/)**.** Свободно време за почивка или ползване на Спа центъра на хотела. Вечеря. Нощувка (1).

**3 ден: Памуккале**
По желание и срещу допълнително заплащане - полет с балон над Памуккале. Мероприятието се провежда рано сутринта около 05.00 ч. В цената /около 150 евро/ е включен трансфер, шампанско, застраховка.Връщане в хотела. Закуска. Посещение на старият град Хиераполис-построен на върха на бялата”крепост”,която е била дълга 2700 м, широка 600 м и висока 160 метра /по желание срещу допълнително заплащане/.
По желание и срещу доплащане:

* Полет с парапланер – 85 евро - цената включва • инструктаж • професионален пилот • транспорт. Тандемен полет с парапланер над „Памуковия замък“ и останките от древния град Хиераполис. Ще се запознаете с тънкостите на парапланеризма от лицензиран инструктор и ще усетите адреналина в тялото си, както никога до сега, докато летите като птица над спиращи дъха гледки.

Връщане в хотела. Свободно време за СПА. Вечеря. Нощувка (2).

**4 ден: Памуккале**
Закуска. Посещение на Древния град Лаодикия - вторият по големина древен град в Турция след Ефес. Тук се намират най-големият стадион в Анадола, два театъра, четири бани, храмове и красиви улици /срещу допълнително заплащане/. Връщане в хотела. Свободно време за СПА. Вечеря. Нощувка (3).

**5 ден: Памуккале** - **Айвалък** - **Велико Търново**
Закуска. Освобождаване на хотела.Отпътуване за Айвалък. Посещение фабриката и магазина  за маслини и зехтин. Свободно време за покупки. Отпътуване за България. Пристигане във Велико Търново късно вечерта.

| **Дата** | **Възрастен в двойна стая** | **Единична стая** | **Трети възрастен** | **Дете до 11.99 с 2-ма възрастни в стая** |
| --- | --- | --- | --- | --- |
| 29.04.2026 г, | 480 лв./ 245,42 € | 710 лв./ 363,02€ | 480 лв./ 245,42€ | 410 лв./ 209,63€ |

Цената Включва:

* Транспорт с лицензиран автобус
* 3 нощувки със закуски и вечери в Adempira Termal & Spa 5\*
* Мед.Застраховка
* Пътни и гранични такси
* Представител от Фирмата

Цената НЕ включва:

Допълнителни екскурзи:

* ПАМУККАЛЕ и ХИЕРАПОЛИС – 40 евро

• лицензиран екскурзовод владеещ български език • входни такси • транспорт
Посетете магическата и зрелищна природна местност, уникална в целия свят. Варовиковите
отлагания от горещите минерални извори са облекли скалистите тераси в ослепителна белота.
Оттам идва и името на Памуккале - "замък от памук". Разходете се из улиците на древния град
Хиераполис и се върнете назад във времето, докато разглеждате храма на Аполон и Плутониум,
портата на Домициан и главната улица. Не пропускайте да видите и античния театър, както и
басейна на Клеопатра.

* ПОЛЕТ С БАЛОН – 120/150 евро

• инструктаж от професионалист • 1 час полет • транспорт
Полет с балон с горещ въздух над снежно белите варовикови травертини на Памуккале,
долината Меандър и известните останки на древния град Хиераполис. Ще се насладите на
спиращите дъха панорамни гледки от над 1000 метра височина, ще дегостирате шампанско и ще
получите сертификат за участие в полета.

* ПОЛЕТ С ЖИРОКОПТЕР – 120 евро

• инструктаж • професионален пилот • транспорт
Полет с жирокоптер над природния феномен Памуккале и древния град Хиераполис. Ще • инструктаж • професионален пилот • транспорт
Ще получите инструктаж от лицензиран пилот и ще летите заедно с него, наслаждавайки се на
красотите на района от птичи поглед.

* ПОЛЕТ С ПАРАПЛАНЕР – 85 евро

Тандемен полет с парапланер над „Памуковия замък“ и останките от древния град Хиераполис.
Ще се запознаете с тънкостите на парапланеризма от лицензиран инструктор и ще усетите
адреналина в тялото си, както никога до сега, докато летите като птица над спиращи дъха
гледки.

**Начин на плащане**:

* депозит – 30 % от пакетната цена;
* доплащане - 15 дни преди отпътуване

**Срок за уведомяване при недостигнат минимален брой туристи:**

* 7 дни преди датата на отпътуване

**Пътуване на лица с ограничена подвижност:**

* Пътуването като цяло НЕ Е подходящо за лица с ограничена подвижност.

**Полезна информация:**

* Валутен курс 1 лира = 0.04 лева ; 1 евро = 48 турски лири
* За чуждестранни граждани от определени страни се изисква издаване на виза или заплащането на такса на самата граница. Подробна информация за визовите формалности можете да получите във Визов отдел на Турско консулство в София на тел. 02/9355500

**Необходими документи:**

* валиден задграничен паспорт или лична карта с 5 месечна валидност към датата на заминаване;
* за деца до 18г., пътуващи без родители или с 1 родител - нотариално заверена декларация от родителите /оригинал и копие/

**Забележка**

* Агенцията НЕ носи отговорност при промяна на музейните такси и работното време на музеите. Посочените такси са съгласно информацията, поместена в сайтовете на посочените туристически обекти. Възможно е да настъпят промени. Туристическата агенция си запазва правото на промени в последователността на изпълнение на програмата по независещи от нея причини и не носи отговорност за туристи, недопуснати от съответните гранични власти.

Информация за хотел [Adempira Termal & Spa 5\*:](https://www.adempirahotel.com/)

**Разположение**
Adempira Termal Spa Hotel е идеалното убежище за релакс и наслада в Памуккале.  Хотелът се намира на 220 км от летище Измир, на 27 км от Денизли, на 5 километра от Травертините в Памуккале, там където водата среща здравето.

Хотелът се намира на пешеходно разстояние от Червеният травертин на Карахайт - уникално природно творени. Червеният травертин се отличава с ярко червената си цветова палитра, която е резултат от високата концентрация на желязо в водата.

Името ADEMPİRA е съчетание на имената Adem и Pira, Adem, идва от Адам - първият човек, дал началото на човешкия род, добро и чисто същество, Pira е олицетворява красота и елегантност". Логото на хотела е Син лотос - символ на знанието и мъдростта, затова основната им мисия е да предоставят услуги фокусирани върху цялостната удовлетвореност на гостите.

Adempira Termal & Spa Hotel предлага на своите гости луксозно SPA преживяване чрез лечебните свойства на термалната вода в района, заобиколен от планини и с уникални гледки, с впечатляваща и оригинална архитектура,сред комфортна и спокойна обстановка.

**В стаите**
Хотелът разполага с 352  специално проектирани стаи, за да предоставят пълен комфорт и удобство на своите гости.  От тях: 131 стандартни стаи (28 кв.м, спалня или 2 единични легла, с или без балкон), 6 фамилни стаи (53 кв.м, с 2 стаи (спалня и 2 единични легла, 2 бани с душ, балкон), 12 делукс фамилни стаи (58 кв.м, с 2 стаи (спалня и 2 единични легла, 2 бани, с или без балкон), 142 делукс стаи (32 кв.м, спалня или 2 единични легла, с или без балкон), 2 делукс суита (56 кв.м) и 20 стаи с термална вода. Всички стаи са оборудвани с климатик, телевизор, телефон, баня с душ/вана, сешоар, минибар (платен),  сет за чай/кафе, сейф,. Повечето стаи разполагат с балкон или тераса. Почистване на стаите  - всеки ден.

**На територията на хотела**

два ресторанта, лоби бар, открит басейн, термален басейн, червени термален басейн, джакузи, полуоткрит термален басейн. сауна, сауна само за жени, бална зала, конферентни зали, паркинг.

За децата: детски открит басейн, детски закрит термален басейн,открита и закрита детска площадка.

Безплатни услуги: термални басейни, сауна, хамам, парна баня, солна баня, фитнес, Wi-Fi интернет. паркинг

Платени услуги: масажи, джакузи, тенис на маса, билярд, химическо чистене, SPA и wellness процедури.

Adempira Spa Hotel предлага на своите гости луксозно SPA преживяване с невероятната си локация, заобиколена от планини и с уникални гледки. Истинска наслада за сетивата са хамама, сауната, солената стая и масажите.
Червената термална вода налична в басейните на хотела, произхождаща от изворите в района, температурата й варира между 36 и 40 градуса и има лечебен ефект върху множество заболявания: ревматични заболявания, дискови хернии, остеоартрит, заболявания на кръвоносната система, кожни заболявания, лечение на невралгии, неврити, артрози, подагра и др.

 **Хранене**

НВ - Закуска и вечеря / напитки -  срещу заплащане/